வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.313/ஈ4/2020 நாள் 20.07.2020

---

 பொருள் : பள்ளிக் கல்வி – தொழிற்கல்வி அரசு மற்றும் அரசு

 உதவி பெறும் மேல்நிலைப் பள்ளிகளில் பெற்றோர்

 ஆசிரியர் கழகம்/பள்ளி நிர்வாகம் மூலம் நியமனம்

 செய்யப்பட்டமை - நாளது தேதிவரை பணிபுரிந்து
 வரும் பகுதி நேர தற்காலிக தொழிற்கல்வி
 ஆசிரியர்கள் விவரம் கோருதல் – சார்பு.

 பார்வை : 1. சென்னை 6, தமிழ்நாடு பள்ளிக் கல்வி இணை

இயக்குநரின் (தொழிற்கல்வி) செயல்முறைகள் ந.க.எண்.13758/வி1.இ1/2013 நாள் 20.07.2020

 2. இவ்வலுவலக இதே எண்ணிட்ட செயல்முறைகள்

 நாள் 24.01.2020

3. இவ்வலுவலக இதே எண்ணிட்ட செயல்முறைகள்

 நாள் 28.01.2020

---

 பார்வை 2ல் காணும் இவ்வலுவலக செயல்முறை கடிதப்படி அரசு மற்றும் அரசு உதவி பெறும் மேல்நிலைப் பள்ளி தலைமை ஆசிரியர்களுக்கு பெற்றோர் ஆசிரியர் கழகம்/பள்ளி நிர்வாகம் மூலம் நியமனம் செய்யப்பட்டு நாளது தேதி வரை தொடர்ந்து பணிபுரிந்து வரும் பகுதி நேர தற்காலிக தொழிற்கல்வி ஆசிரியர்கள் விவரம் அளிக்குமாறு தெரிவிக்கப்பட்டது.

1. தொழிற் கல்வி பிரிவுகள் தொடர்ந்து நடைபெற்று, வந்தால் பெற்றோர் ஆசிரியர் கழகத்தின் மூலம் நியமனம் பெற்ற பகுதிநேர தொழிற்கல்வி ஆசிரியரின் வருகை பதிவேட்டின் நகல் (அவர்கள் பணியில் சேர்ந்த நாளிலிருந்து இன்றைய நாள் வரை) அப்பள்ளியின் தலைமை ஆசிரியரின் சான்று மற்றும் மேலொப்பமிட்டு அனுப்பப்பட வேண்டும்.
2. அவ்வாறு பெற்றோர் ஆசிரியர் கழகத்தின் மூலம் பணிபுரியும் பகுதிநேர ஆசிரியர்கள் அவர்கள் நடத்தும் பாடப்பிரிவில் சேர்ந்துள்ள மாணவர்களின் எண்ணிக்கை வருடம் வாரியாக விவரம் தலைமை ஆசிரியரின் சான்று மற்றும் மேலொப்பமிட்டு அனுப்பப்பட வேண்டும்.
3. 01.04.1992-க்கு பிறகு பாடப்பிரிவு அனுமதி பெற்று இயங்கிவரும் அரசு உதவி பெறும் பள்ளிகளில் மானியம் வழங்கப்படாத பணியிடத்தில் பணிபுரியும் தொழிற்கல்வி ஆசிரியர்களுக்கு பணிநியமனம் வழங்க இயலாது என்பதால் கருத்துருவில் தெரிவித்துள்ள அரசு உதவி பெறும் பள்ளிகளில் பணிபுரியும் தொழிற்கல்வி ஆசிரியர்களின் பாடப்பிரிவுகள் 01.04.1992-க்கு முன்னரே அனுமதி பெற்று இயங்கி வருகின்றதா அதற்கு மானியம் வழங்கப்பட்டு வருகின்றதா என்கிற விவரத்தை சரிபார்த்து தலைமை ஆசிரியர் சான்று அளிக்கப்பட வேண்டும்

மேற்காணும் விவரங்களை செயல்முறை கடிதத்துடன் இணைக்கப்பட்ட படிவத்தில் பூர்த்தி செய்து மேலும் விவரங்களை தனித்தனியாக 04.03.2020 மாலை 5.00 மணிக்குள் இவ்வலுவலகத்தில் அளிக்குமாறு சார்ந்த தலைமை ஆசிரியருக்கு தெரிவிக்கப்படுகிறது.

முதன்மைக் கல்வி அலுவலர்,

வேலூர்,

பெறுநர்

சார்ந்த பள்ளித் தலைமை ஆசிரியர்கள்